Ünnepeljük együtt a Vígszínház 127. születésnapját!

Május 1-én 15 órakor meghirdetjük a 2023/24-es évad programját, ezt követően színművészeink részleteket adnak elő többek közt olyan népszerű előadásainkból, mint A Pál utcai fiúk, a 80 nap alatt a Föld körül, A diktátor vagy A nagy Gatsby. A zenés műsor második felében művészeink saját szerzeményei csendülnek fel.

Emellett kedvezményes jegyvásárlási lehetőségekkel, két könyvbemutatóval, dedikálással és vetítéssorozattal várunk minden kedves érdeklődőt, a legkisebbeknek pedig játékos foglalkozásokkal készülünk a gyereksarokban.

19 órától a VÍG125 koncert különleges kiadásával, egy exkluzív gálaesttel köszönti a 127 éves Vígszínház a 150 éves Budapestet.

Vígmajális részletes programja:

Vígszínház alagsori büfé

13 óra: Könyvbemutatók

Idén két színháztörténeti kiadványunk készült el:

Illyés Ákos: A 125 éves Vígszínház épületének története és

Fesztbaum Béla – Gellért-Robinik Péter: A Vígszínház 25 éve (1996-2021) című színházi albuma.

A könyveket bemutatja: Radnóti Zsuzsa, Rudolf Péter, Illyés Ákos és Fesztbaum Béla.

A programhoz kapcsolódóan könyvárusítás és dedikálás a helyszínen.

A belépés díjtalan.

Kültéri programok a Ditrói Mór utcában:

15 óra: Ünnepélyes évadhirdetés - Rudolf Péter igazgató ismerteti a 2023/24-es évad bemutatóit

15.30-17 óráig: Zenés műsor

Színművészeink részleteket adnak elő népszerű előadásainkból (80 nap alatt a Föld körül, A diktátor, Kabaré, A nagy Gatsby, A dzsungel könyve, A padlás, Kinek az ég alatt már senkije sincsen, A Pál utcai fiúk).

A műsor második felében összeállítást hallhatnak művészeink saját szerzeményeiből és egy különleges meglepetéssel is készülünk!

A koncert rendezője: Brasch Bence

14-17 óra között: GyerekprogramokFoglalkozások a gyereksarokban: lufihajtogatás, víg-tetkó készítés, arcfestés…

14-17 óra között: Dedikálás a színház főbejárata melletti teraszokon (részletes beosztás később), jegy- és bérletárusítás, könyvárusítás, szelfigép.A kültéri programokra a részvétel díjtalan.

Vígszínház - nagyszínpad

19 óra: VÍG-BUDAPEST KONCERTMegszámlálhatatlan nagyszerű és népszerű dal született a csodás Budapestről. Ki ne hallott volna már dalban mesélni a vén Budai hársfákról, a pesti nőkről, a holdas éjről a Dunán, a Ligetről, a Józsefvárosról, vagy akár arról a bizonyos Duna-parti csónakházról. Ezek a méltán sikeres slágerek megörökítik fővárosunk hajdani lakóinak hétköznapjait, örömeit, bánatait, hangulatait, életük apró eseményeit, és hát ebből is áll egy város története, nemcsak nagy történelmi fordulópontokból.Társulatunk a Vígmajális program záróakkordjaként zenés időutazásra hívja közönségét. A régi Pest-Buda megidézésétől ismert és újra felfedezett dalok szárnyán végig repülünk a város és a Vígszínház közös történetén olyan nagyszerű szerzők közreműködésével, mint Kálmán Imre, Zerkovitz Béla, Eisemann Mihály, Fényes Szabolcs, Presser Gábor, hogy aztán Cseh Tamás Budapestjét érintve megérkezzünk a GRUND-ra.A gálaest rendezője: Fesztbaum BélaÜnnepeljük együtt Budapest 150. és a Vígszínház 127. születésnapját!

A Víg-Budapest koncerten való részvétel jegyvásárláshoz kötött.

Jegyvásárlás: https://www.vigszinhaz.hu/program.php?mid=za32ZJJ2hM7e305AeQKQgk&eventid=961701

Sajtókapcsolat:

* sajto@vigszinhaz.hu

|  |  |
| --- | --- |
|  | © Vígszínház |

Eredeti tartalom: Vígszínház

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/2219/unnepeljuk-egyutt-a-vigszinhaz-127-szuletesnapjat/